CELEX: 62019CN0861
Language: mt
Date: 2019-11-26 00:00:00
Title: Kawża C-861/19: Talba għal deċiżjoni preliminari mressqa mill-Juzgado de lo Social no 26 de Barcelona (Spanja) fis-26 ta’ Novembru 2019 – LJ vs INSS (Instituto Nacional de la Seguridad Social)

17.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 54/33
            
         
      Talba għal deċiżjoni preliminari mressqa mill-Juzgado de lo Social no 26 de Barcelona (Spanja) fis-26 ta’ Novembru 2019 – LJ vs INSS (Instituto Nacional de la Seguridad Social)
      (Kawża C-861/19)
      (2020/C 54/36)
      Lingwa tal-kawża: l-Ispanjol
      
         Qorti tar-rinviju
      
      Juzgado de lo Social no 26 de Barcelona
      
         Partijiet fil-kawża prinċipali
      
      
         Rikorrenti: LJ
      
         Konvenut: INSS (Instituto Nacional de la Seguridad Social)
      
         Domandi preliminari
      
      
                  1)
               
               
                  Jista’ jitqies li s-suppliment tal-maternità rregolat fl-Artikolu 60 tal-Ley General de la Seguridad Social (il-Liġi Ġenerali dwar is-Sigurtà Soċjali), li t-test ikkonsolidat tagħha kien ġie approvat permezz tad-Digriet Leġiżlattiv Irjali 8/2015, huwa miżura jew azzjoni pożittiva intiża li tiżgura l-ugwaljanza sostantiva bejn in-nisa u l-irġiel taħt l-Artikolu 157(4) tat-Trattat dwar il-Funzjonament tal-Unjoni Ewropea?
               
            
                  2)
               
               
                  Fil-każ ta’ risposta fl-affermattiv għad-domanda preċedenti, il-limitazzjoni ratione temporis għall-pensjonijiet li l-fatt li jagħti lok għalihom huwa sussegwenti għall-1 ta’ Jannar 2016, prevista mid-dispożizzjoni finali unika tad-Digriet Leġiżlattiv Irjali 8/2016, hija kuntrarja għall-prinċipju ta’ proporzjonalità li kull azzjoni pożittiva għandha tkun suġġett għalih?